/* KOM/2011/0269 lopull. - NLE 2011/0120 */ NEUVOSTON ASETUS tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 7/2010 muuttamisesta Ehdotus NEUVOSTON ASETUS tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 7/2010 muuttamisesta





PERUSTELUT 1. EHDOTUKSEN TAUSTA Unionin autonomisia tariffikiintiöitä tarvitaan tuotteille, joiden tuotanto on unionissa nykyisellä kiintiökaudella riittämätöntä niitä käyttävän unionin tuotannonalojen tarpeisiin. Useiden jäsenvaltioiden esittämien pyyntöjen johdosta komissio on tarkastellut yhdessä asianomaisten valtioiden asiantuntijoiden kanssa mahdollisuutta avata autonomisia tariffikiintiöitä eräille teollisuustuotteille. Neuvosto antoi 22 päivänä joulukuuta 2009 asetuksen (EU) N:o 7/2010 tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista, jotta unionin kyseisten tuotteiden kysyntä voitaisiin tyydyttää mahdollisimman suotuisin ehdoin. Olisi avattava asianmukaisen suuruisia unionin tariffikiintiöitä, joissa ei kanneta tulleja tai kannetaan alennettuja yhteisen tullitariffin autonomisia tulleja, häiritsemättä kuitenkaan tällaisten tuotteiden markkinoita. Tullitaloustyöryhmän kokouksissa kävi ilmi, että jäsenvaltiot olivat halukkaita korottamaan tässä asetusehdotuksessa tarkoitettujen tuotteiden tariffikiintiöitä ja muuttamaan kiintiön, jonka järjestysnumero on 09.2631, tuotteen kuvausta häiritsemättä näiden tuotteiden markkinoita. Myös tariffikiintiö, jonka järjestysnumero on 09.2947, oli tarpeen sulkea. Ehdotus on johdonmukainen maatalous-, kauppa-, yritys-, kehitysyhteistyö- ja ulkopolitiikan kanssa. Tämä ehdotus ei vaikuta kielteisesti maihin, jotka ovat tehneet etuuskohtelukauppaa koskevan sopimuksen EU:n kanssa (esim. GSP- ja AKT-järjestelmät sekä Länsi-Balkanin ehdokasmaat ja mahdolliset ehdokasmaat). 2. INTRESSITAHOJEN KUULEMISEN JA VAIKUTUSTEN ARVIOINNIN TULOKSET Kunkin jäsenvaltion tuotannonaloja edustavaa tullitaloustyöryhmää on kuultu. Kaikki luetellut kiintiöt vastaavat sitä, mitä ryhmässä on sovittu. Esiin ei ole tuotu sellaisia mahdollisesti vakavia riskejä, jotka voisivat johtaa peruuttamattomiin seurauksiin. Tämä ehdotus on yksiköiden välisen kuulemismenettelyn tulos, ja se julkaistaan sen jälkeen, kun neuvosto on antanut sen. 3. EHDOTUKSEN OIKEUDELLINEN SISÄLTÖ Tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen muutos, jonka oikeusperustana on Euroopan unionin toiminnasta tehdyn sopimuksen 31 artikla. Kyseisen artiklan nojalla neuvosto vahvistaa autonomiset tariffikiintiöt määräenemmistöllä komission ehdotuksesta. Ehdotus kuuluu unionin yksinomaiseen toimivaltaan. Sen vuoksi siihen ei sovelleta toissijaisuusperiaatetta. Toimenpiteet ovat ulkomaankaupan toimijoiden menettelyjen yksinkertaistamista koskevien periaatteiden sekä yksipuolisia tullisuspensioita ja autonomisia tariffikiintiöitä koskevan komission tiedonannon (EYVL C 128, 25.4.1998, s. 2) mukaiset. 4. TALOUSARVIOVAIKUTUKSET Tulleja jää kantamatta yhteensä 837 623 euroa. 5. LISÄTIETOJA Autonomisten kiintiöiden korotukset ja muutokset luetellaan asetusehdotuksen liitteessä. 2011/0120 (NLE) Ehdotus NEUVOSTON ASETUS tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 7/2010 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 31 artiklan, ottaa huomioon Euroopan komission ehdotuksen, sekä katsoo seuraavaa: 1. Jotta voitaisiin varmistaa sellaisten tiettyjen tavaroiden riittävä ja häiriintymätön saatavuus, joita ei tuoteta riittävästi unionissa, ja jotta vältettäisiin markkinahäiriöt, tietyille maatalous- ja teollisuustuotteille on neuvoston asetuksella (EU) N:o 7/2010[1] avattu autonomiset tariffikiintiöt, joissa kyseisiä tavaroita voidaan tuoda tullitta tai alennetuin tullein. 2. Järjestysnumeroilla 09.2767, 09.2813, 09.2628, 09.2629 ja 09.2635 avattujen unionin autonomisten tariffikiintiöiden aiemmin vahvistetut määrät eivät riitä täyttämään unionin tuotannonalojen tarpeita. Tämän vuoksi näiden kiintiöiden määriä olisi korotettava 1 päivästä kesäkuuta alkaen, kun kyseessä ovat tariffikiintiöt, joiden järjestysnumerot ovat 09.2767 ja 09.2813, ja 1 päivästä tammikuuta alkaen, kun kyseessä ovat tariffikiintiöt, joiden järjestysnumerot ovat 09.2628, 09.2629 ja 09.2635. 3. Lisäksi unionin autonomisen tariffikiintiön, jonka järjestysnumero on 09.2631, tuotteen kuvausta olisi tarkistettava. 4. Enää ei ole myöskään unionin edun mukaista myöntää vuoden 2011 jälkipuoliskolla tariffikiintiötä. Sen vuoksi kiintiö, jonka järjestysnumero on 09.2947, olisi suljettava 1 päivästä heinäkuuta 2011 alkaen ja sitä vastaava rivi olisi poistettava asetuksen (EU) N:o 7/2010 liitteestä. 5. Asetusta (EU) N:o 7/2010 olisi sen vuoksi muutettava. 6. Koska toisten tässä asetuksessa säädettyjen toimenpiteiden on tultava voimaan 1 päivänä heinäkuuta 2010 ja toisten 1 päivänä heinäkuuta 2011, tätä asetusta olisi sovellettava samoista päivistä alkaen, ja sen olisi tultava voimaan välittömästi, ON HYVÄKSYNYT TÄMÄN ASETUKSEN: 1 artikla Muutetaan asetuksen (EU) N:o 7/2010 liite seuraavasti: 1) Korvataan rivit, jotka koskevat tariffikiintiöitä, joiden järjestysnumerot ovat 09.2767, 09.2813 ja 09.2631, tämän asetuksen liitteessä I olevilla riveillä. 2) Korvataan rivit, jotka koskevat tariffikiintiöitä, joiden järjestysnumerot ovat 09.2628, 09.2629 ja 09.2635, tämän asetuksen liitteessä II olevilla riveillä. 3) Poistetaan tariffikiintiötä, jonka järjestysnumero on 09.2947, koskeva rivi. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Sitä sovelletaan 1 päivästä heinäkuuta 2011. Edellä 1 artiklan 2 kohtaa sovelletaan kuitenkin 1 päivästä tammikuuta 2011. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Neuvoston puolesta Puheenjohtaja LIITE I Asetuksen 1 artiklan 1 kohdassa tarkoitetut tariffikiintiöt Järjestysnumero | CN-koodi | Taric | Tavaran kuvaus | Kiintiökausi | Kiintiön määrä | Kiintiötulli | 09.2767 | ex 2910 90 00 | 80 | Allyyliglysidyylieetteri | 1.1.–31.12. | 4 300 tonnia | 0 % | 09.2813 | ex 3920 91 00 | 94 | Koekstrudoitu kolmikerroksinen poly(vinyylibutyraali)kalvo, ilman värillistä reunanauhaa, sisältää vähintään 29 mutta enintään 31 painoprosenttia 2,2’-etyleenidioksidietyyli-bis(2-etyyliheksanoaattia) pehmentimenä | 1.1.–31.12. | 3 000 000 m² | 0 % | 09.2631 | ex 9001 90 00 | 80 | Kehystämättömät lasilinssit, prismat ja yhteenliitetyt elementit, CN-koodien 9002, 9005, 9013 ja 9015 tavaroiden valmistukseen tarkoitetut (1) | 1.1.–31.12. | 5 000 000 yksikköä | 0 % | LIITE II Asetuksen 1 artiklan 2 kohdassa tarkoitetut tariffikiintiöt Järjestysnumero | CN-koodi | Taric | Tavaran kuvaus | Kiintiökausi | Kiintiön määrä | Kiintiötulli | 09.2628 | ex 7019 52 00 | 10 | Palttinasidoksinen lasikuitukangas, jonka kuidut on päällystetty muovilla, paino 120 g/m²(± 10 g/m²), käytetään tavallisesti rullattavien ja kehyksellisten hyönteisverkkojen valmistukseen | 1.1.–31.12. | 1 900 000 m² | 0 % | 09.2629 | ex 7616 99 90 | 85 | Alumiininen teleskooppikädensija, matkalaukkujen valmistukseen tarkoitettu (1) | 1.1.–31.12. | 600 000 yksikköä | 0 % | 09.2635 | ex 9001 10 90 | 20 | Valokuidut, nimikkeen 8544 valokaapeleiden valmistukseen tarkoitetut (1) | 1.1.–31.12. | 3 300 000 km | 0 % | YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI: Neuvoston asetus tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 7/2010 muuttamisesta 2. BUDJETTIKOHTA/-KOHDAT Luku ja momentti: 12 luku, 120 momentti Vuodeksi 2010 budjetoitu määrä: 14 079 700 000 euroa 3. RAHOITUSVAIKUTUKSET ( Ehdotuksella ei ole rahoitusvaikutuksia X Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) Budjetti-kohta | Tulot[2] | 6 kk:n jakso, joka alkaa 1.7.2011 | 120 momentti | Vaikutukset omiin varoihin | - 0,8 | 4. PETOSTEN TORJUNTAA KOSKEVAT TOIMENPITEET Tariffikiintiöiden hallinnoimisesta annetuissa säännöksissä säädetään petosten ja sääntöjenvastaisuuksien estämiseksi sekä niiltä suojautumiseksi tarvittavista toimenpiteistä. 5. Muita huomautuksia LIITE I Voimassa 1.7.2011 alkaen: Asetuksen 1 artiklassa tarkoitetut tariffikiintiöt Tuotteen kuvaus | Kiintiön määrä (yksikköä, tonnia) | Arvioitu hinta (euroa/tonni, m²) | Tulli (%) (yhteinen tullitariffi 2011) | Kiintiötulli (%) | Arvioitu tulonmenetys (euroa) | Eetteri 09.2767 | + 1 800 tonnia (alkuperäinen määrä: 2 500 tonnia) | 4 500 | 5,5 | 0 | 445 500 | Kalvo 09.2813 | + 1 000 000 m² (alkuperäinen määrä: 2 000 000 m²) | 6,26 | 6,1 | 0 | 381 860 | Tulonmenetys yhteensä: (827 360 euroa – 206 840 euroa) = 620 520 euroa (netto). LIITE II Voimassa 1.1.2011 alkaen: Asetuksen 2 artiklassa tarkoitetut tariffikiintiöt Tuotteen kuvaus | Kiintiömäärän muutos (tonnia, g) | Arvioitu hinta (euroa/ m², yksikkö, km) | Tulli (%) (yhteinen tullitariffi 2011) | Kiintiötulli (%) | Tulonmenetyksen arvioitu muutos verrattuna edelliseen kiintiökauteen (euroa) | Palttinasidoksinen lasikuitukangas 09.2628 | + 1 550 000 m² (alkuperäinen määrä: 350 000 m²) | 0,96 | 7 | 0 | 104 160 | Kädensijat 09.2629 | + 360 000 yksikköä (alkuperäinen määrä: 240 000 yksikköä) | 2.32 | 6 | 0 | 50 112 | Valokuidut 09.2635 | + 700 000 km (alkuperäinen määrä: 2 600 000 yksikköä) | 6,66 | 2,9 | 0 | 135 198 | Tulonmenetys edelliseen kiintiökauteen verrattuna yhteensä:(289 470 euroa – 72 367 euroa) = 217 103 euroa (netto). [1] EUVL L 3, 7.1.2010, s. 1. [2] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.